Změna generacijow njeje jenož narunanje nazhonićišich z čerstwišimi, ale zaćah noweje mentality na dźěłowym městnje. Wulki wothłós je přinošk serbskeho rozhłosa wo tutym zjawje w serbskich institucijach žnjał. Generacija měrliweje rewolucije přewostaja młodym syćetwarcam pola narodneho žiwjenja.
Dźakowano Janej Nukej je so tehdom 27-lětny Dawid Statnik z eksemplariskim zastupjerjom noweje generacije stał. Předsyda Domowiny ma w swojim zarjedźe dweju rowjenkow podobneje staroby na runinje referentow: Clemensa Škodu a Petra Brězana. Na čole załožby je Jan Budar Marka Sucheho naslědował, a předsydka załožboweje rady je Zuzan Šenkec, generalna sekretarka FUEN a nimale samsny lětnik kaž Budar.
Městopředsydka Domowiny je z Judith Wałdźic Serbowka generacije pod 40, šefredaktorka Rozhlada Sara Mičkec je samo pod 30. Tule bu zmĕna generacije hižo wot předchadnikow Richarda Bigla a Viktora Zakarja zahajena, kotryž nětkole nawjeduje delnjoserbski wotrjad rěčneho centruma Witaj.
Wšudźe bě přechad w kooperaciji z předchadnikom spomóžny. Jeničce Budar rěči wo „łamku“, štož pak po mojim zaznawanju jenož na tym njezaleži, zo běše dotalny dołholětny direktor mjeztym dawno na wuměnku. Hač budźe nowa generacija w stawiznopiznu mjeńšu rólu hrać akterojo přewróta 1989/90, je hišće wotewrjene prašenje. Dokelž snadź ta woprawdźita nutřkownoserbska rewolucija hišće póńdźe 😊.
Mój tip: Wona njebudźe strukturelna, ale wobsahowa. Mjenje w rozestajenju ze statom a bóle w kreatiwnym wužiwanju načasneje swobody. Ja jako zastupjer babyboomer-generacije a link mjez rewoluciju a pragmatizmom 😉 budu tón proces solidarisce přewodźeć.
ces_Latn szl_Latn slv_Latn szl_Latn szl_Latn